Arojito didysis stadionas

Arojito didysis stadionas (isp. Estadio Gigante de Arroyito, taip pat Rosario Central, El Gigante) – stadionas Argentinos mieste Rosarijuje, Arojito kvartale. Vietos klubo Rosario Central namų arena. Istorija Stadionas atidarytas 1926 m. lapkričio 14 d. rungtynėmis tarp Rosario Central ir Newell's Old Boys klubų. 1927, 1939, 1948 m. buvo renovuotas. Ruošiantis 1978 m. pasaulio futbolo čempionatui Argentinoje buvo rekonstruotas, padidinant vietų skaičių. Stadione sužaistos šešerios 1978 m. čempionato rungtynės, tarp jų trejos Argentinos rinktinės rungtynės pusfinalio grupėje. Taip pat vyko 1987 m. Copa América trejos rungtynės. 2023 m. modernizuotas ir išplėstas. Šaltiniai